"Dit was frustrerend, want ek het Schröder in die taai gedeeltes gevang, maar wanneer dit by die lang, oop seksies en die dik sand kom, speel die wringkrag van die kragtiger vierliter-Ford 'n groot rol en verloor ek al die voordeel wat ek opgemaak het," het Cronje gesê. "Ek kan nie wag vir die bekendstelling van die nuwe Superproduksieklas waar al die voertuie oor dieselfde spesifikasies beskik en die bestuurder se vermoëns die verskil maak en nie net die voertuig se verrigting nie."
"Dit was my eerste besoek aan die Wes-Kaap en dit was nogal rof," het Gavin Cronje gesê. "Ek het die vinnige gedeeltes regtig baie geniet. Dit is seker omdat ek 'n baanrenagtergrond het, maar die dik sand het rof met my arms en skouers gewerk."